OpenLLM-France/wikimedia huggingface dataset:
# Harold Lester Johnson

Harold Lester Johnson (Denver, 17 d'abril de 1921 - Ciutat de Mèxic, 2 d'abril de 1980) va ser un astrònom i astrofísic estatunidenc.
Va néixer a Denver, Colorado, el 17 d'abril de 1921, fill d'Averill Johnson i de Marie Sallach). Va graduar en matemàtica a la Universitat de Denver el 1942. Va treballar al laboratori de radiació del Massachusetts Institute of Technology on durant la Segona Guerra Mundial investigava tècniques d'interferència en les ones del radar. Després de la guerra va estudiar astronomia a la Universitat de Califòrnia a Berkeley on va doctorar el 1948 en només dos anys. Posteriorment, va treballar en diferents instituts i universitats, on va desenvolupar i calibrar detectors fotoelèctrics per aplicacions astronòmiques. Va morir d'un infart el 2 d'abril de 1980 a la Ciutat de Mèxic.
El 1956 l'American Astronomical Society li va atorgar el premi Helen B. Warner Prize for Astronomy. El 1969 va ser elegit a l'Acadèmia Nacional de Ciències dels Estats Units. Se li recorda haver introduït el sistema fotomètric UBV (també anomenat sistema Johnson o Johnson-Morgan), juntament amb William Wilson Morgan el 1953.

## Obra destacada

* «Fundamental stellar photometry for standards of spectral type on the revised system of the Yerkes spectral atlas» (Fotometria estel·lar fonamental per a estàndards de tipus espectral sobre el sistema revisat de l'atles espectral de Yerkes) 1953, amb William Wilson Morgan

## Referències

* ↑ de Vacouleurs, Gèrard H. «Harold lester JoHnson:1921—1980.A Biographical Memoir» (en anglès). Biographical Memoirs. National Academy of Sciences, LXVII, 1995, pàg. 241-261.
* ↑ de Vacouleurs, 1995, p. 243.
* ↑ de Vacouleurs, 1995, p. 244.
* ↑ de Vacouleurs, 1995, p. 258.
* ↑ «Dedication» (en anglès). Symposium - International Astronomical Union, 96, 1981, pàg. v–v. DOI: 10.1017/S0074180900075094. ISSN: 0074-1809.
* ↑ Gregersen, Eric. «UBV system | astronomy» (en anglès). Enciclopæedia Britannica, 2008. [Consulta: 18 febrer 2020].
* ↑ Mutlaq, Jasem. «Colors i temperatures de les estrelles». El Projecte AstroInfo. KDE documentation. Arxivat de l'original el 2020-02-18. [Consulta: 18 febrer 2020].
* ↑ Johnson, H. L.; Morgan, W. W. «Fundamental stellar photometry for standards of spectral type on the revised system of the Yerkes spectral atlas» (en anglès). The Astrophysical Journal, 117, 01-05-1953, pàg. 313. DOI: 10.1086/145697. ISSN: 0004-637X.
# Oshin de Korikos

Oshin de Korikos fou senyor (Oshin II) de Korikos i regent del Regne Armeni de Cilícia, fill d'Hethum l'historiador, al qual va succeir com a senyor de Korikos a la seva mort el 1314. La seva mare era Isabel d'Ibelin, filla de Guiu d'Ibelin.
El 1311 es va casar amb Margarita d'Ibelin, filla de Balian d'Ibelin. El 1320 va morir el rei Oshin d'Armènia Menor i Oshin de Korikos es va casar amb la seva vídua Joana d'Anjou, filla de Felip de Tàrent i va assolir la regència del jove rei Lleó V. El 1321 va imposar al jove rei el seu enllaç amb la mateixa filla Alícia de Korikos. Va fer matar alguns membres de la família per consolidar el seu poder com per exemple Isabel d'Armènia (filla de Lleó III i vídua d'Amalric II de Xipre) i dos dels seus fills.
El 1329 el rei Lleó va arribar a la majoria d'edat i tan bon punt va poder va fer detenir a Oshin i el va fer executar juntament amb la seva filla Alícia (l'esposa del rei) i el germà d'Oshin, Constantí senyor de Lampron i camarlenc del regne. El cap d'Oshin fou enviat a l'Il-khan.
# Opuntia panellana

Opuntia panellana és una espècie de planta suculenta que pertany al gènere Opuntia de la familia Cactaceae.

## Descripció

És una suculenta erecta o ajaguda, amb tiges de secció transversal rodona i cònica, de fins a 5 cm d'alçada. Recobertes d'espines de color blanc, flexibles, torçades i entrellaçades.
Les flors són de color vermell, o rarament blanc, de 5 cm de llarg. El pericarpi del fruit està recobert de nombroses espines com pèls de fins a 1,5 cm de llarg.

## Distribució

Planta endèmica de Bolívia, als departaments de Chuquisaca, Oruro, Potosí y Tarija. Creix a 3100 - 3900 m d'altitud.

## Taxonomia

Opuntia panellana va ser descrita per Curt Backeberg (Backeb.) i publicada a Die Cactaceae: Handbuch der Kakteenkunde. 6: 3619.1962.

### Etimologia

Opuntia: nom genèric que prové del grec utilitzat per Plini per una planta que creixia al voltant de la ciutat d'Opus, a Grècia.
panellana: epítet atorgat en honor del botànic català Joan Pañella i Bonastre.

### Sinonímia

* Opuntia albisaetacens Backeb.
* Opuntia armata Backeb.
* Opuntia armata var. panellana Backeb.
* Tunilla albisaetacens (Backeb.) D.R. Hunt & Iliff
* Airampoa albisaetacens (Backeb.) Doweld

## Referències

* ↑ «Opuntia panellana (Backeb.) Backeb.». International Plant Names Index.
* ↑ «Botanical names». Calflora.
* ↑ «Joan Pañella i Bonastre». Fundació Enciclopèdia.
# Opuntia engelmannii

Opuntia engelmannii és una espècie de fanerògama de la família de les Cactàcies. És nativa d'Amèrica del Nord a Mèxic, Arizona, Califòrnia i Texas.
És un arbust amb moltes branques ascendents o postrades longitudinalment. Forma coixins densos, que arriben a una alçada de fins a 3,5 m. Rarament es formen colònies. Els cladodis són d'ovats a arrodonits, allargats, de color verd a blau-verd de 15 a 30 cm de longitud i 12 cm d'ample. Les arèoles són el·líptiques, de 2,5 a 4 cm de distància amb els gloquidis de color marró amb l'edat. Té d'1 a 8 espines, que poden estar absents a les arèoles inferiors. Aquestes espines són de color groguenc, subulades, lleugerament aplanades i mesuren entre 1 i 6 cm de longitud. Les flors són grogues, a vegades vermelles de 5 a 8 cm. Els fruits són carnosos, de color porpra, ovoides de 3 a 7 cm de longitud i amb un diàmetre de 2 a 4 cm.

## Taxonomia

Opuntia engelmannii va ser descrita per Salm-Dyck ex Engelm. i publicada a Cacteae in Horto Dyckensi Cultae (ed. 1849) 67, 235. 1849[1850].

### Etimologia

* Opuntia: nom genèric que prové del grec usat per Plini el Vell per a una planta que va créixer al voltant de la ciutat d'Opunte a Grècia.
* engelmannii: epítet atorgat en honor del botànic George Engelmann.

### Sinonímia

* Opuntia X subarmata Griffiths (pro sp.)
* Opuntia cantabrigiensis Lynch
* Opuntia subarmata Griffiths
* Opuntia bensonii Sánchez-Mej.
* Opuntia neochrysacantha Bravo
* Opuntia rastrera F. A. C. Weber

## Referències

* ↑ «Opuntia engelmannii». Tropicos.org. Missouri Botanical Garden. [Consulta: 13 gener 2013].
* ↑ Opuntia a Nombres Botánicos.
* ↑ Urs Eggli, Leonard E. Newton: Etymological Dictionary of Succulent Plant Names. Springer, Berlin/Heidelberg 2010, ISBN 978-3-642-05597-3, S. 76.
* ↑ «Opuntia engelmannii a EOL» (en anglès). [Consulta: 24 juliol 2014].

## Bibliografia

* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Shreve, F. & I. L. Wiggins. 1964. Veg. Fl. Sonoran Des. 2 vols. Stanford University Press, Stanford.

## Enllaços externs

* Opuntia engelmannii a Cactiguide.
# Pacte Progressista de les Pitiüses

El Pacte Progressista de les Pitiüses es va formar el 1996 quan el PSOE, Els Verds, Izquierda Unida, Entesa Nacionalista i Ecologista d'Eivissa (ENE), Esquerra Republicana de Catalunya (ERC) i un nombrós grup de moviments cívics independents d'Eivissa i Formentera (Pitiüses) varen unir-se per aglutinar tot el vot d'esquerra, en aquell moment dispers entre aquestes diverses forces. Aquest pacte va formar una candidatura unitària en forma d'agrupació d'electors. Eivissa i Formentera només elegien un senador a les Corts espanyoles i aquella desunió de les forces nacionalistes i d'esquerra el deixaven sempre en mans dels partits de dretes. Va obtenir un gran èxit electoral en superar en 4.000 vots (un vuit per cent) la candidatura del Partit Popular.
Posteriorment, el 1999, el Pacte es presentà a les Eleccions al Parlament de les Illes Balears, però en aquest cas només per Eivissa, ja que a Formentera es presentava la COP. Els resultats foren molt favorables:
* El Pacte va assolir el govern del Consell Insular d'Eivissa i Formentera durant la legislatura 1999-2003 amb Pilar Costa com a presidenta.
* S'aconseguí l'alcaldia del municipi d'Eivissa.
* Ajudà a canviar de color polític el Govern de les Illes Balears i col·laborà en la proclamació com a president de Francesc Antich (PSIB).
Durant la VI legislatura (2003-2007), el Partit Popular va obtenir la majoria absoluta tant al Consell Insular d'Eivissa i Formentera com al Parlament Balear, desplaçant el Pacte de les principals institucions on governava. El Pacte Progressista només governà l'Ajuntament de la Ciutat d'Eivissa amb el socialista Xico Tarrés com a batle.
Per a les Eleccions al Parlament de les Illes Balears de 2007, el Pacte Progressista va ser substituït per la coalició electoral PSOE-Eivissa pel Canvi (ExC), nova formació que compta amb l'adhesió de bàsicament els mateixos partits que el Pacte (Alternativa Esquerra Unida-Els Verds, Entesa Nacionalista i Ecologista i Esquerra Republicana de Catalunya).

## Vegeu també

* Pacte de Progrés
* COP
* Eivissa pel Canvi

## Enllaços externs

* Pacte de Govern per a les Illes Balears 1999-2003 (document programàtic)
# Homburg

«Homburg» té aquests significats:
* Homburg (Saarland) : ciutat alemanya de Saarland
* Homburg (Turgòvia) : municipi suís de Turgòvia
* Castell d'Homburg : castell de Rin del Nord-Westfàlia
* Bad Homburg vor der Höhe : ciutat alemanya de Hessen

## Altres

* Hombourg : municipi francès de l'Alt Rin
* Hombourg-Budange : municipi francès de la Mosel·la
* Hombourg-Haut : municipi francès de la Mosel·la
* Hombourg (Bèlgica) : localitat del municipi belga de Plombières
# Harri Rovanperä

Harri "Rovis" Rovanperä (Jyväskylä, 1966) és un pilot de ral·lis finès que havia corregut el Campionat Mundial de Ral·lis. És conegut per ser un especialista en ral·lis de terra. El seu principal copilot va ser Risto Pietilainen, tot i que també va córrer amb Juha Repo i Voitoo Silander. És el pare del actual pilot del Campionat Mundial de Ral·lis Kalle Rovanperä.

## Trajectòria

Rovanperä va participar al seu primer ral·li amb un Sunbeam Avenger 1600 al Ral·li d'Hivern Jyväskylä de 1989. Va seguir disputant ral·lis regionals, aconseguint la seva primera victòria al Ral·li Vilppula de 1993.
Competeix per primera vegada al Mundial al Ral·li de Finlàndia de 1993 amb un Opel Manta, vehicle amb el qual guanyaria el Campionat Finlandès de GrupA de 1995.
L'any 1996 fitxa per Seat Sport com a pilot oficial conduint un Seat Ibiza Kit Car, guanyant amb la marca catalana la categoria 2 Litres del Campionat Mundial l'any 1998.
La temporada 1999, de la mà de Seat, dona el salt a la màxima categoria del Mundial amb el Seat Córdoba WRC E2, aconseguint un podi al Ral·li de Gal·les. Un podi que també aconseguiria al Ral·li de Finlàndia del 2000.
L'any 2001 fitxa per Peugeot on amb el Peugeot 206 WRC va guanyar el seu primer ral·li del WRC, el Ral·li de Suècia, acabant aquell campionat cinquè, tan sols 8 punts per sota del guanyador d'aquell Mundial, Richard Burns.
Rovanperä va seguir fins a l'any 2004 a l'equip Peugeot, aconseguint diversos podis. Finalment l'any 2005 pilotaria amb l'equip Mitsubishi i, finalment, de forma puntual, al 2006, amb Skoda.

## Victòries al WRC

| # | Ral·li | Any | Copilot | Vehicle |
| 1 | 50th International Swedish Rally | 2001 | Risto Pietiläinen | Peugeot 206 WRC |

## Enllaços externs

* Pàgina web personal Arxivat 2009-02-09 a Wayback Machine.
# Oecomys flavicans

Oecomys flavicans és una espècie de mamífer rosegador de la família dels cricètids. Viu a altituds d'entre 600 i 1.800 msnm a Colòmbia i Veneçuela. Es tracta d'un animal nocturn i arborícola que s'alimenta de llavors i fruits verds. Els seus hàbitats naturals són les selves tropicals o subtropicals i els boscos secs. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Gómez-Laverde, M.; Rivas, B. Oecomys flavicans. UICN 2016. Llista Vermella d'espècies amenaçades de la UICN, edició 2016, consultada el 5 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Orestias taquiri

Orestias taquiri és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 3,5 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ BioLib (anglès) i (txec)
* 1 2 «Orestias taquiri» (en anglès). FishBase. Froese, Rainer; Pauly, Daniel (editors).
# Orestias richersoni

Orestias richersoni és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ BioLib (anglès) i (txec)
* ↑ The Taxonomicon (anglès)
* 1 2 FishBase (anglès)
# Opsariichthys dienbienensis

Opsariichthys dienbienensis és una espècie de peix cipriniforme de la família dels ciprínids que es troba al Vietnam.

## Referències

* ↑ Bleeker P. 1863. Systema Cyprinoideorum revisum. Neder. Tijdschr. Dierk. v. 1. 187-218.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Histona H4

La histona H4 és una de les 5 principals histones implicades en l'estructura de les cromatines de les cèl·lules eucariotes. Amb un domini globular principal, disposa d'una llarga cua N terminal que l'involucra en l'estructura dels nucleosomes.
# Palau Imperial

«Palau Imperial» té aquests significats:
* Villa Adriana, palau dels emperadors romans al Tívoli
* Ciutat Prohibida de Pequín per l'Imperi Xinès
* Kokyo de Tòquio per a l'Imperi Japonès
* Ciutat Imperial de Hue per al Vietnam
* Gran Palau de Constantinoble
* Palau del Porfirogènit de l'Imperi Romà d'Orient
* Palau d'Aquisgrà a l'Imperi Carolingi
* Qasr al-Dimasq o Palau de Damasc per al Califat Omeia
* Madīnat al-Zahrā
* Alcàsser de Còrdova pel Califat de Còrdova
* Qasr Baghdadi o Palau de Bagdad per al Califat Abbàssida
* Xanadú per Gengis Kan
* Fort d'Akbar a Fatehpur Sikri
* Fort Vermell de Delhi per a l'Imperi Mogol
* Palau de Topkapı per a l'Imperi otomà
* Kremlin de Moscou,
* Palau d'Hivern, palau imperial a Sant Petersburg (Rússia)
* Palau Imperial de Sant Cristòfol (Brasil)
* Palau Imperial de Petrópolis per a l'Imperi del Brasil
* Palau Reial de Berlín o Stadtschloss de Berlín per al II Imperi Alemany
* Palau Imperial de Hofburg de Viena per a l'Imperi austrohongarès
* Palau de Chapultepec de Mèxic per a l'Imperi Mexicà
# PBZ Zagreb Indoors 2014

El Torneig de Zagreb 2014, conegut com a PBZ Zagreb Indoors 2014, és un esdeveniment tennístic sobre pista dura que està inclòs en les sèries 250 de l'ATP. La desena edició del torneig es va disputar entre l'1 i el 9 de febrer de 2014 al Dom Sportova de Zagreb (Croàcia).
El tennista local Marin Čilić va guanyar el títol per quarta ocasió després dels aconseguits els anys 2009, 2010 i 2013.

## Quadre individual masculí

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | T. Haas | 4 | 6 | 6 |
| | B. Becker | 6 | 3 | 3 | 1 | T. Haas | 7 | 6 | |
| Q | A. Kuznetsov | 1 | 6 | 7 | Q | A. Kuznetsov | 6⁶ | 4 | |
| 8 | I. Sijsling | 6 | 3 | 6⁵ | | | | | | 1 | T. Haas | 5 | 6 | 6 |
| 3 | P. Kohlschreiber | 6 | 6 | | | | | | | LL | D. Evans | 7 | 4 | 3 |
| | A. Gólubev | 4 | 2 | | 3 | P. Kohlschreiber | 4 | 6 | 4 | | | | | |
| Q | M. Berrer | 6 | 1 | 6$^4$ | LL | D. Evans | 6 | 2 | 6 | | | | | |
| LL | D. Evans | 1 | 6 | 7 | | | | | | | | | | | 1 | T. Haas | 3 | 4 |
| 5 | M. Čilić | 6 | 7 | | | | | | | | | | | | 5 | M. Čilić | 6 | 6 |
| | D. Lajović | 4 | 5 | | 5 | M. Čilić | 7 | 6 | | | | | | |
| | I. Karlović | 6⁵ | 3 | | 4 | I. Dodig | 5 | 4 | | | | | | |
| 4 | I. Dodig | 7 | 6 | | | | | | | 5 | M. Čilić | 6 | 6 | |
| | D. Sela | 6 | 6 | | | | | | | Q | B. Phau | 3 | 4 | |
| | L. Lacko | 3 | 2 | | | D. Sela | 4 | 3 | | | | | | |
| Q | B. Phau | 4 | 7 | 6 | Q | B. Phau | 6 | 6 | |
| 2 | M. Iujni | 6 | 5 | 1 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| | Philipp Marx Michal Mertiňák | 7 | 6 |
| WC | Toni Androić Marin Čilić | 5 | 3 | | Philipp Marx Michal Mertiňák | 6 | 6 | |
| 4 | Marin Draganja Mate Pavić | 6 | 6 | 4 | Marin Draganja Mate Pavić | 3 | 4 | |
| | Jonathan Erlich Lukáš Rosol | 2 | 4 | | | | | | | Philipp Marx Michal Mertiňák | 6 | 4 | [2] |
| | Marcelo Demoliner Purav Raja | 6 | 7 | | | | | | 2 | Jean-Julien Rojer Horia Tecău | 3 | 6 | [10] |
| 3 | Johan Brunström Julian Knowle | 3 | 5 | | Marcelo Demoliner Purav Raja | 6$^4$ | 6 | [6] |
| | Serhí Stakhovski Mikhaïl Iujni | | | 2 | Jean-Julien Rojer Horia Tecău | 7 | 3 | [10] |
| 2 | Jean-Julien Rojer Horia Tecău | w/o | | | | | | |

## Enllaços externs

* Quadre individual masculí PDF
* Quadre dobles masculins PDF
Zagreb :
1996
1997
2006
2007
2008
2009
2010
2011
2012
2013
2014
2015 :
ATP World Tour 2014
< 2013
2015 > :
ATP World Tour Finals, Londres :
# PBZ Zagreb Indoors 2009

El Torneig de Zagreb 2009, conegut com a PBZ Zagreb Indoors 2009, és un esdeveniment tennístic inclòs dins de la sèrie 250 de la ATP. Es juga a Zagreb, Croàcia, entre el 2 i el 8 de febrer del 2009.

## Quadre masculí

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| Q | I. Dodig | 7$^7$ | 6 | |
| | E. Gulbis | 6$^3$ | 4 | | Q | I. Dodig | 1 | 3 |
| | T. Gavashvili | 1 | 1 | | 7 | M. Ancic | 6 | 6 |
| 7 | M. Ancic | 6 | 6 | | | | | | 7 | M. Ancic | 6$^4$ | 6 | 7$^{11}$ |
| 4 | P. Mathieu | 7⁹ | 4 | 2 | | | | | | J. Hernych | 7$^7$ | 3 | 6⁹ |
| | J. Hernych | 6$^7$ | 6 | 6 | | J. Hernych | 5 | | | | | | |
| | V. Hanescu | 4 | 7 | 6$^7$ | | M. Zverev (r) | 4 | | | | | | |
| | M. Zverev | 6 | 5 | 7⁹ | | | | | | | | | | 7 | M. Ancic | 3 | 4 |
| | V. Troicki | 6 | 5 | 6 | | | | | | | | | | 2 | M. Cilic | 6 | 6 |
| | I. Ljubičić | 4 | 7 | 4 | | V. Troicki | 6 | 6 | | | | | |
| | S. Stakhovski | 6 | 3 | 6 | | S. Stakhovski | 3 | 2 | | | | | |
| 3 | I. Karlovic | 4 | 6 | 3 | | | | | | V. Troicki | 2 | 5 | |
| | I. Koroliov | 6 | 6⁵ | 4 | | | | | 2 | M. Cilic | 6 | 7 | |
| WC | A. Veic | 3 | 7$^7$ | 6 | WC | A. Veic | 2 | 6⁶ | | | | | |
| | F. Serra | 2 | 5 | | | M. Cilic | 6 | 7$^7$ |
| 2 | M. Cilic | 6 | 7 | | | | | |

## Enllaços externs

* Web oficial Arxivat 2009-02-07 a Wayback Machine.
Zagreb :
1996
1997
2006
2007
2008
2009
2010
2011
2012
2013
2014
2015 :
ATP World Tour 2009
< 2008
2010 > :
ATP World Tour Finals, Londres :
# Hvalfangstmonumentet

El Hvalfangstmonumentet, que en català vol dir "monument a la caça de balenes", és una estàtua commemorativa rotatòria de bronze situada al port de Sandefjord, a Noruega. Es troba a la fin del carrer principal de la ciutat, Jernbanealléen.
El monument és obra de l'escultor noruec Knut Steen, qui va guanyar un concurs en el qual van participar més de cent escultors. Va rebre una comissió en 1953 i va invertir set anys per acabar l'obra. Es va inaugurar en 1960 i s'ha convertit en una de les seues obres més reconegudes.
Presenta un barco de pesca aixecat per l'aleta d'una balena. Representa quatre figures de baleners amb rems en un pot obert, amb arpons llestos i ruixant aigua. Està fet a l'estil d'una rosa dels vents i gira lentament. Les parts centrals estan fetes de bronze i pesen 26 tones. Les columnes d'aigua de la font són regulades a diferents altures. La piscina té 128 llums submarines. Al voltant de la font hi ha relleus estilitzats en granit de la caça moderna de balenes.
Els costos associats amb el disseny i la construcció de l'escultura van ser donats a la ciutat pel magnat balener Lars Christensen, qui ja havia finançat els costos de la construcció i desenvolupament del Museu de Sandefjord.

## Referències

* ↑ «The Whaling Monument». www.visitvestfold.com. [Consulta: 13 desembre 2017].
* ↑ «Hvalfangstmonumentet». lokalhistoriewiki.no. [Consulta: 1r març 2018].
* ↑ Bertelsen, Hans Kristian (1998). Bli kjent med Vestfold / Become acquainted with Vestfold. Stavanger Offset AS. Page 96. ISBN 9788290636017
* ↑ Tollnes, Ivar and Olaf Akselsen (1994). Sandefjord: Den lille storbyen. Sandefjords blad. Page 109. ISBN 9788299070447
* ↑ Svein Olav Hoff. «Knut Steen». Norsk kunstnerleksikon. [Consulta: 1r març 2018].
* ↑ Sandberg, Finn. «Hvalfangstmonumentet». Sandefjord Bibliotek. [Consulta: 1r març 2018].
* ↑ «Sandefjords Blad - «Hvalfangstmonumentet»» (en noruec). www.sb.no. [Consulta: 13 desembre 2017].
* ↑ «The Whaling Monument» (en anglès). www.visitnorway.com. [Consulta: 13 desembre 2017].
* ↑ DK (2014). DK Eyewitness Travel Guide: Norway. Penguin. Page 129. ISBN 9781465432469
* ↑ «The Whaling Museum Sandefjord or Hvalfangstmuseet». norwaves.com. Arxivat de l'original el d’octubre 10, 2016. [Consulta: 1r març 2018].
* ↑ Joh.N.Tønnesen. «Consul Lars Christensen». Thor-Glimt Nr.18 – Juni 1966. Arxivat de l'original el de març 4, 2016. [Consulta: 1r març 2018].
# Huỳnh Công Út

Huỳnh Công Út (Long An, Vietnam, 29 de març de 1951), conegut també com a Nick Ut, és un fotoperiodista d'Associated Press. Va esdevenir mundialment conegut per la seva fotografia The Terror of War en el context de la Guerra del Vietnam, que obtingué múltiples premis, entre ells el Premi Pulitzer als Reportatges de Notícies d'Última Hora. En setembre de 2012, coincidint amb el 40è aniversari del seu Premi Pulitzer, esdevingué la tercera persona inclosa en el Hall de la Fama de Leica per les seves contribucions en el camp del fotoperiodisme.

## Biografia

Entrà a treballar a l'oficina de Saigon d'Associated Press amb 14 anys gràcies a la seva mare, després que el seu germà Huỳnh Thanh My, que també hi treballava, fos assassinat mentre fotografiava escenes bèl·liques de la Guerra del Vietnam.
Actualment treballa a l'oficina d'Associated Press a Los Angeles i viu a Monterey Park. Està casat, té dos fills i la nacionalitat estatunidenca.

## Referències

* 1 2 «Commercial Photography» (en anglès). [Consulta: 8 setembre 2015].
* ↑ «Spot News Photography» (en anglès). The Pulitzer Prizes. [Consulta: 7 setembre 2015].
* ↑ Vimeo, Leica Portrait: Nick Ut - Leica Hall of Fame Award 2012
* ↑ «Nick Ut Biography» (en anglès). Totallyhistory.com, 2012. [Consulta: 8 setembre 2015].
* ↑ «Nick Ut» (en anglès). World Press Photo. [Consulta: 8 setembre 2015].
# Hotter Than Hell

Hotter Than Hell és el segon àlbum de la banda Kiss.

## Llista de cançons

* Got to Choose – 03:54
* Parasite – 03:01
* Goin' Blind – 03:36
* Hotter Than Hell – 03:31
* Let Me Go, Rock 'n' Roll – 02:14
* All the Way – 03:18
* Watchin' You – 03:43
* Mainline – 03:50
* Comin' Home – 02:37
* Strange Ways – 03:18